Euroopan parlamentin, Euroopan unionin neuvoston ja Euroopan komission yhteinen julistus

EU:n lainsäädännön prioriteetit vuosina 2023 ja 2024

(2022/C 491/01)

Venäjä käy Ukrainassa ilman edeltävää provokaatiota aloittamaansa raakaa hyökkäyssotaa, jossa on tapahtunut järkyttäviä väkivallantekoja ja on saatu yhä enemmän todisteita sotarikoksista. Tämä on synnyttänyt haasteita unionin päättäväisyydelle ja toimintakyvylle. Venäjän hyökkäyksen vaikutukset heijastuvat elämäntapaan, jota olemme pitkään pitäneet itsestäänselvyytenä, ja epävarmuus sekä turvattomuus ovat kansalaisten mielissä kasvaneet ja luottamus tulevaisuuteen heikentynyt. Vaikka Venäjä pyrkii heikentämään ja hajottamaan unionia, olemme edelleen yhtenäisiä, päättäväisiä ja tinkimättömästi sitoutuneita tukemaan Ukrainaa ja sen kansaa. Toimiimme kuuluu sotilaallinen ja humanitaarinen apu, poliittinen ja taloudellinen tuki sekä tilapäisen suojelun mekanismi, jonka puitteissa ukrainalaisilla on jatkuvasti mahdollisuus työntekoon, asumiseen, koulutukseen ja terveydenhuoltoon EU:ssa. Aiomme myös helpottaa Ukrainan pääsyä sisämarkkinoille ja vapaalle verkkovierailualueelle sekä tukea Ukrainan kunnostus- ja jälleenrakennustoimia. Taloudellisen painostuksen ylläpitämiseksi ja Venäjän sotilaallisten suorituskykyjen heikentämiseksi aiomme myös varmistaa Venäjän vastaisten pakotteiden tehokkaan ja jatkuvan täytäntöönpanon. Tuemme Ukrainaa ja Kansainvälistä rikostuomioistuinta mahdollisten sotarikosten dokumentoinnissa ja niitä koskevissa syytetoimissa ja tutkimme eri vaihtoehtoja varmistaa syyllisten täysi vastuuvelvollisuus. Hyökkäyssodan seuraukset tuntuvat myös lähialueillamme lukemattomien ihmisten jouduttua siirtymään kotiseudultaan, kuten myös maailmanlaajuisesti ruokaturvan heikentyessä dramaattisesti.

Kun olemme juuri alkaneet toipua pandemiasta ja ryhtyneet toteuttamaan perustavanlaatuisia muutoksia muiden vakavien haasteiden, kuten ilmasto- ja luontokriisien, torjumiseksi, kansalaiset joutuvat kärsimään sähkön hintojen kiihtyvästä noususta ja nopeutuvasta inflaatiosta. Olemme sitoutuneet etsimään EU:n yhteisiä ratkaisuja voidaksemme puuttua kansalaisten ja yritysten elinkustannuksiin kohdistuvaan kriisiin, jota Ukrainan sota on pahentanut. REPowerEU-suunnitelman käynnistyttyä EU vähensi nopeasti riippuvuuttaan venäläisen energian tuonnista edistämällä vaihtoehtoisten energialähteiden hyödyntämistä, energian säästämistä ja varastointia. Yhteisen markkinavoimamme avulla nopeutetaan vihreää ja digitaalista siirtymää energia-alalla, ja uudistamalla sähkömarkkinoiden rakennetta saadaan aikaan rakenteellisia ratkaisuja.

Tässä yhteydessä ehdottomalle etusijalle asetetaan monivuotisen rahoituskehyksen kestävyyden varmistaminen uudessa geopoliittisessa ja taloudellisessa tilanteessa. Pyrimme myös ottamaan käyttöön riittävät uudet omat varat.

Olemme tyytyväisiä Euroopan tulevaisuuskonferenssin (1) tuloksiin. Konferenssi oli inspiroiva ja tuloksekas keskustelevan demokratian kokeilu. Vastatakseen kansalaisten odotuksiin toimielimet toteuttavat jatkossakin konferenssin antamien suositusten nopeita ja tehokkaita jatkotoimia omien toimivaltuuksiensa puitteissa. Monet konferenssin ehdotukset on otettu huomioon komission vuoden 2023 työohjelmassa, ja sitoudumme yhdessä kiinnittämään niihin erityistä huomiota.

Tässä yhteisessä julistuksessa korostetaan keskeisiä lainsäädäntöehdotuksia (2), joiden hyväksi kolme toimielintämme tekevät kaiken voitavansa. Näiden prioriteettien noudattaminen on entistäkin tärkeämpää, kun vuonna 2024 järjestetään Euroopan parlamentin vaalit, joissa kansalaiset arvioivat, miten EU on vastannut nykyisiin haasteisiinsa. Tämä koskee sekä aloitteita, jotka ovat jo lainsäätäjien käsiteltävinä, että aloitteita, joita Euroopan komissio esittää vuoden 2023 loppuun mennessä. Euroopan parlamentti, neuvosto ja Euroopan komissio sopivat asettavansa seuraavat poliittiset tavoitteet etusijalle vuonna 2023 ja vaalikauden loppuun saakka vuonna 2024:

Tavallisen lainsäätämisjärjestyksen piiriin kuuluvan työn lisäksi olemme sitoutuneita

Euroopan parlamentin, neuvoston ja Euroopan komission puheenjohtajina sitoudumme vuosina 2023 ja 2024 työskentelemään näiden yhteisten prioriteettien hyväksi keskinäisen luottamuksen, kunnioituksen ja yhteistyöhengen perusperiaatteiden mukaisesti. Euroopan tulevaisuuden pohjana on kyky mukautua nopeasti, rohkeasti ja yhtenäisesti.

Teemme yhteistyötä myös varmistaaksemme voimassa olevan lainsäädännön asianmukaisen täytäntöönpanon ja noudattamisen valvonnan ja seuraamme tiiviisti tämän yhteisen julistuksen nopeaa ja tehokasta täytäntöönpanoa.

Съставено в Брюксел на петнадесети декември две хиляди двадесет и втора година.

Hecho en Bruselas, el quince de diciembre de dos mil veintidós.

V Bruselu dne patnáctého prosince dva tisíce dvacet dva.

Udfærdiget i Bruxelles den femtende december to tusind og toogtyve.

Geschehen zu Brüssel am fünfzehnten Dezember zweitausendzweiundzwanzig.

Kahe tuhande kahekümne teise aasta detsembrikuu viieteistkümnendal päeval Brüsselis.

Έγινε στις Βρυξέλλες, στις δέκα πέντε Δεκεμβρίου δύο χιλιάδες είκοσι δύο.

Done at Brussels on the fifteenth day of December in the year two thousand and twenty two.

Fait à Bruxelles, le quinze décembre deux mille vingt-deux.

Arna dhéanamh sa Bhruiséil, an cúigiú lá déag de mhí na Nollag sa bhliain dhá mhíle fiche a dó.

Sastavljeno u Bruxellesu petnaestog prosinca godine dvije tisuće dvadeset druge.

Fatto a Bruxelles, addì quindici dicembre duemilaventidue.

Briselē, divi tūkstoši divdesmit otrā gada piecpadsmitajā decembrī.

Priimta du tūkstančiai dvidešimt antrų metų gruodžio penkioliktą dieną Briuselyje.

Kelt Brüsszelben, a kétezer-huszonkettedik év december havának tizenötödik napján.

Magħmul fi Brussell, fil-ħmistax-il jum ta’ Diċembru fis-sena elfejn u tnejn u għoxrin.

Gedaan te Brussel, vijftien december tweeduizend tweeëntwintig.

Sporządzono w Brukseli dnia piętnastego grudnia roku dwa tysiące dwudziestego drugiego.

Feito em Bruxelas, em quinze de dezembro de dois mil e vinte e dois.

Întocmit la Bruxelles la cincisprezece decembrie două mii douăzeci și doi.

V Bruseli pätnásteho decembra dvetisícdvadsaťdva.

V Bruslju, petnajstega decembra dva tisoč dvaindvajset.

Tehty Brysselissä viidentenätoista päivänä joulukuuta vuonna kaksituhattakaksikymmentäkaksi.

Som skedde i Bryssel den femtonde december år tjugohundratjugotvå.